REGOLAMENT TAL-KUMMISSJONI (KE) Nru 1203/2006
tad-9 ta' Awwissu 2006
li jemenda l-Anness V għar-Regolament tal-Kunsill (KE) 1440/2005 fir-rigward tal-limiti kwantitattivi ta’ ċerti prodotti ta’ l-azzar
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1440/2005 (1) tat-12 ta’ Lulju 2005 dwar l-amministrar ta’ ċerti restrizzjonijiet dwar importazzjonijiet ta’ ċerti prodotti ta’ l-azzar mill-Ukraina u li jirrevoka r-Regolament (KE) Nru 2266/2004, u b’mod partikolari l-Artikolu 5 tiegħu,
Billi:
(1)
Il-Komunità Ewropea u l-Gvern ta’ l-Ukraina ffirmaw ftehim dwar ċertu prodotti ta’ l-azzar fid-29 ta’ Lulju 2005 (2) (“il-Ftehim”).
(2)
L-Artikolu 3(3) tal-Ftehim jipprevedi li kwantitajiet mhux użati għal sena in kwistjoni jistgħu jiġu mgħoddija għas-sena ta’ wara sa massimu ta’ 10 % tal-limitu kwantitattiv relevanti stabbilit fl-Anness III għall-Ftehim.
(3)
Skond l-Artikolu3(4) tal-Ftehim it-trasferimenti bejn il-gruppi ta’ prdotti jistgħu jkunu magħmula minn 15 % tal-limitu kwantitattiv ta’ grupp ta’ prodott partikolari.
(4)
L-Ukraina nnotifikat lill-Kummissjoni bl-intenzjoni tagħha biex tagħmel użu mid-dispożizzjonijiet fl-Artikolu 3(3) u (4) fi żmien il-limiti stabbiliti fil-Ftehim. Huwa xieraq li jsiru l-aġġustamenti meħtieġa għal-limiti kwantitattivi għas-sena 2006 li jirriżultaw mit-talba ta’ l-Ukraina.
(5)
Ir-Regolament (KE) Nru. 1440/2005 għandu jkun emendat skond dan,
ADOTTAT DAN IR-REGOLAMENT:
Artikolu 1
Il-limitajiet kwantitattivi għas-sena 2006 stabbiliti fl-Anness V għal (KE) 1440/2005 huma sostitwiti b’dawk stabbiliti fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ għoxrin ġurnata wara li jkun ippublikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 9 ta' Awwissu 2006.